b"\n_START_ARTICLE_\nRectoria de Joanetes\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de grans dimensions situat davant l'esgl\xc3\xa9sia, orientat a l'est i cobert amb teulada a dues vessants. Sorpr\xc3\xa8n la gran al\xc3\xa7ada de l'edifici que consta de planta baixa i dos pisos de gran al\xc3\xa7ada. Davant la fa\xc3\xa7ana principal hi ha un gran contrafort. La casa t\xc3\xa9 una forma irregular donada sobretot per la fa\xc3\xa7ana esquerra. Les obertures s\xc3\xb3n escasses i donen un aire de sobrietat. A la fa\xc3\xa7ana dreta hi ha un cos afegit.\n_START_SECTION_\nHist\xc3\xb2ria\n_START_PARAGRAPH_\nAquesta edificaci\xc3\xb3 havia estat resid\xc3\xa8ncia d'una de les m\xc3\xa9s antigues i nobles fam\xc3\xadlies que contribu\xc3\xafren a la hist\xc3\xb2ria de Joanetes, els Santrom\xc3\xa0."